# Oppstart av arbeid med detaljregulering for Tromsø lufthavn, Langnes (plan-ID 1972) i Tromsø kommune

I henhold til plan- og bygningslovens § 12-8 varsles det oppstart av arbeid med detaljregulering for Tromsø lufthavn, Langnes (plan-ID 1972) i Tromsø kommune, på vegne av Avinor AS.

Tromsø lufthavn, Langnes, er i stadig utvikling og det har i lengre tid vært en utfordring at gjeldende regulering for Tromsø lufthavn fra 1992 (Plan ID 0528), med mindre endringer i 1995 og 1996, er utdatert. For å få den utviklingen av lufthavna slik Avinor har ønsket det, har det i lengre tid vært en utstrakt bruk av dispensasjoner. Det er nå gitt klare signaler fra Tromsø kommune om at det ikke er ønskelig å videreføre denne praksisen, og har gitt en betinget dispensasjon for etablering av nytt avisningsområde i påvente av ny regulering av området. Gjennom planforslaget tenkes store deler av gjeldende regulering for lufthavna (Plan ID 0528) å utgå, med unntak av den delen som omfatter Ringvegen og områdene øst for denne.

Formålet med planarbeidet er å legge til rette for å oppdatere arealbruken slik at den i er i tråd med det som er etablert innenfor området. Det er i tillegg ønskelig å regulere for en høyere utnyttelse av området samt noe endret bruk.

Planområdet omfatter hele flyplassområdet, fra Ringvegen i øst til Sandnessundet i vest. I sør avgrenset planen mot pågående regulering for E8.

Lufthavnen er i gjeldende kommuneplan (2017-2026) avsatt til lufthavn eksisterende og framtidig, bebyggelse og anlegg og friområde. Rett øst for Ringvegen er det i kommuneplanen avsatt areal til næringsvirksomhet. Reguleringsplan for Tromsø lufthavn vurderes til å være i tråd med gjeldende kommuneplan.

Planarbeidet er vurdert å utløse krav om konsekvensutredning. I forslag til planprogram for Tromsø lufthavn er det listet opp hvilke temaer som skal utredes og i hvilket format disse skal utredes i*.* Aktuelle fagtema som skal konsekvensutredes er trafikk, kulturminner og kulturmiljø, friluftsliv og nærmiljø, barn og unges interesser, naturmangfold, støy og luftforurensning. Se forslag til planprogram.

Det ble arrangert et naboskapsmøte i tråd med Tromsø kommunes veileder for plansaker 13.03.2024 i regi av Tromsø kommune, hvor det ble gitt mulighet for å komme med spørsmål og innspill til planarbeidet.

Hvis du har innspill til planarbeidet, kan du sende det til COWI AS på e-post til jlsk@cowi.com eller per brev til COWI AS v/ Jenny L. H. Skjellnes, Postboks 4220 Torgarden, N-7436 Trondheim **innen 22.07.2024**.

Har du spørsmål til planarbeidet kan du ta kontakt med COWI AS v/ Jenny L.H. Skjellnes, e-post: jlsk@cowi.com eller tlf. +47 91 57 55 44

Se dokumenter:

Planinitiativ

Forslag til planprogram

Planområdet

Referat fra oppstartsmøtet med Tromsø kommune